Source: http://docplayer.fi/43661277-Vastalausepaatos.html
Timestamp: 2017-12-11 17:36:09+00:00
Document Index: 20602345

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

1 VASTALAUSEPÄÄTÖS / Parkanon Kiekko (PK 83) Rengon Syke 1. Asian tausta Suomen Jääkiekkoliiton kurinpitovaliokunta on käsitellyt Parkanon kiekon (jälj. PK 83) tekemän vastalauseen liittyen D2 A tason lohkon 2 Rengon Sykkeen (jälj. Syke) joukkueessa pelaavan pelaajan Jasser Warvaksen edustusoikeusasiaa. Tapauksesta on tutkittu seuraavat asiakirjat: PK 83:n tekemä vastalause Pöytäkirjat ottelusta Syke PK Allekirjoitettu pelaajaluettelo ja ottelupöytäkirja em. ottelusta Jasser Warvaksen pelaajahistoria kaudella Sykkeen vastineet Parkanon Kiekko on tehnyt vastalauseen koskien pelaajan edustusoikeutta em. otteluissa. Vastalause on tehty ja maksettu kilpailusääntöjen määräämässä ajassa ja tavalla. Vastalauseen sisältö: Tämä on Parkanon Kiekko ry: n tekemä vastalause, joka koskee sunnuntaina pelattua D2 A tason jatkosarjaottelua Syke PK 83. Parkanon Kiekko ry todentaa alla, että Rengon Syke on ottelussa peluuttanut edustuskelvotonta pelaajaa. Jasser Warvas (s ) osallistui ko. otteluun kenttäpelaajana. Warvas on pelannut jälkeen oman ikäluokkansa HPK Mustat joukkueessa 3 ottelua D1 AA-tasolla, sekä yhden ottelun HPK Oranssit joukkueessa D1 AAA-tasolla ennen pelattua ottelua Syke PK 83. Warvaksen osallistuessa otteluun on rikottu seuraavaa SJL: n kilpailusääntöjen kohtaa vastaan: Yli-ikäisiä pelaajia koskevat säännöt Yli-ikäisenä pelaajana pelaava kenttäpelaaja ei voi edustaa samanaikaisesti toista pelaajaliikennesopimusseuran juniorijoukkuetta pois lukien seuraavat poikkeukset: B- ja C-nuorten aluesarjatasolla erittäin painavista syistä seura voi hakea poikkeuslupaa pelaajalle sallia pelaaminen myös omassa ikäluokassa pelaajaliikennesopimusseurasopimuksen puitteissa
2 Muut kuin 1998 syntyneet yli-ikäiset kenttäpelaajat voivat kauden aikana vaihtaa joukkuetta vain yhden kerran vanhemman ja nuoremman ikäluokan välillä ainoastaan riippumatta seuranvaihdosta (ml. pelaajaliikennesopimusseurassa pelaaminen, seurayhteisön eri joukkueet). Ensimmäinen ottelu 1.1. alkaen määrittää onko siirtyminen omaan ikäluokkaan tai yli-ikäiseksi pelaajaksi tapahtunut EDUSTUSKELVOTTOMAN PELAAJAN VAIKUTUS OTTELUN LOPPUTULOKSEEN Ottelun pöytäkirjan todistamana Jasser Warvaksen (tehot 2 + 3) mukanaolo vaikutti merkittävästi ottelun lopputulokseen (ottelun lopputulos 6 2). 2. Tapahtumista on todettu seuraavaa: Sykkeen pelaaja Jasser Warvas on pelannut jälkeen oman ikäluokkansa HPK Mustat joukkueessa kolme (3) ottelua D1 AA-tasolla, sekä yhden ottelun HPK Oranssit joukkueessa D1 AAA-tasolla. Warvas on pelannut D2 A- jatkosarjan ottelussa Syke PK 83. Rengon sykkeen (joukkueenjohtaja Seppo Papunen) vastineet: Ottelussa joukkueessamme pelasi pelaaja Jasser Warvas (s ). Ko. pelaaja on aikaisemmin edustanut Hpk:n juniorijääkiekkoa, mutta helmikuun alussa vaihtanut seuraa. Seurasiirto hyväksytty , vapaa pelaajasiirto. Kaikki seuranvaihdon edellyttämät asiat on hoidettu ja liittoon toimitettu, on liitto päättänyt, että kyseisellä pelaajalla on edustusoikeus seuramme joukkueessa. Jollei näin olisi, ei kyseistä pelaajaa voisi edes saada pelaajaluetteloon eikä ottelupöytäkirjaan. Mielestämme ko. pelaaja on edustuskelpoinen välittömästi joukkueessamme. Kyseinen kilpailusääntöjen kohta 7.16 ei mielestämme koske tätä tapausta. Seurasiirron voimaantulo: - Seurasiirron kirjaamismaksu pitää maksaa uuden seuran toimesta palvelusivuilla paytrail-palvelun kautta kun seurasiirto on uuden seuran toimesta hyväksytty. Näin seurasiirto tulee voimaan heti maksuhetkestä ja pelaaja on edustuskelpoinen uudessa seurassa maksuhetkestä lukien kun maksutapahtuma on oikein ohjeiden mukaan suoritettu Rengon Sykkeen vastineeseen Parkanon Kiekko ry:n tekemään vastalauseeseen ottelusta D2 A-jatkosarja Rengon Syke PK83 su
3 Liiton kilpailusäännöissä on aukottomasti sanottu pelaajasiirroista sekä edustusoikeudesta: 4.3. Pelaajasiirtojen aikarajat Pelaajasiirtoja voidaan kausittain tehdä B-E juniori-ikäisissä seuraavina aikoina: vapaa siirtoaika ei siirtoaikaa siirtoaika (molempien seurojen yhteisellä suostumuksella) siirtoaika (vain niille jotka eivät ole edustaneet kuluvalla kaudella mitään seuraa) siirtoaika (muut sarjat, molempien seurojen yhteisellä suostumuksella) ei siirtoaikaa siirtoaika (muut sarjat, molempien seurojen yhteisellä suostumuksella) Miesten, Naisten sekä A-ikäisten nuorten sarjoihin voidaan pelaajasiirtoja tehdä sekä Mikäli kyseessä on nuorempi pelaaja kuin A-ikäinen ja pelaajasiirto tehdään aikana jolloin nuorempien (B-E) siirtoja ei voi tehdä, ei hän voi uudessa seurassaan edustaa B-nuorten tai nuorempien joukkueita ennen kuin nuorempien siirtojen aikaraja on avoinna. Tämä koskee pelaajia jotka ovat edustaneet edellistä seuraansa kuluvalla kaudella sarjaottelussa Aikarajat pelaamiselle uudessa seurassa Pelaaja voi edustaa uutta seuraansa kun pelaajasiirto on vahvistettu liiton rekisterissä Pelaajan siirto on hyväksytty liitossa ja vahvistettu. 3. Päätös: Jääkiekkoliiton kurinpitovaliokunta toteaa, että edustuskelvottomuuksia voi syntyä monella eri tapaa (pelipassit, pelioikeus, edustusoikeus, pelikiellot yms.).
4 SJL:n voimassa olevien kilpailusääntöjen mukaan: 7.5. Ottelupöytäkirja Virallisissa otteluissa sekä harjoitusotteluissa on tehtävä pöytäkirja Ikärajat Pöytäkirjaan laitettavien pelaajien pelaajaluettelo on vahvistettava ennen ottelua molempien joukkueenjohtajien sekä ottelupöytäkirja ottelun jälkeen erotuomareiden ja pöytäkirjanpitäjän allekirjoituksella. Ottelupöytäkirjassa/pelaajaluettelossa joukkueen kokoonpanon allekirjoituksellaan vahvistavalla henkilöllä on oltava voimassaoleva SJL:n pelipassi, ja hän vahvistaa allekirjoituksellaan, että pöytäkirjaan/pelaajaluetteloon merkityt pelaajat ovat edustuskelpoisia kyseisessä ottelussa. Pöytäkirjasta on annettava kopiot molemmille joukkueille. Kotijoukkue/seura säilyttää alkuperäisen pöytäkirjan ja on velvollinen toimittamaan sen sarjan järjestäjälle pyydettäessä. Ottelupöytäkirja on täytettävä tarkasti ja siihen on merkittävä pelaajat (max. 19 kenttäpelaajaa ja 2 maalivahtia), joukkueen toimihenkilöt sekä täytettävä kaikki ottelutapahtumia koskevat merkinnät sekä maalivahtien torjunnat. Tämän lisäksi Mestiksessä, Nuorten SM-Liigassa ja niiden karsinnoissa on tehtävä lisäksi sarjan järjestäjän määräämät muut tilastot. Pelaajan katsotaan pelanneen sellaisessa ottelussa, jonka pöytäkirjaan hänet on merkitty. Juniorisarjojen ikärajat pelikaudella ovat syntymävuoden mukaan seuraavat: A-nuoret B1-nuoret 1999 B2-nuoret 2000 C1-nuoret 2001 C2-nuoret 2002 D1-juniorit 2003 D2-juniorit 2004 E1-juniorit 2005 E2-juniorit 2006 F1-juniorit 2007 F2-juniorit 2008 G-juniorit 2009-
5 7.16 Yli-ikäisiä pelaajia koskevat säännöt Yli-ikäisenä pelaava pelaaja saa saman aikaisesti edustaa seuransa aikuisten joukkuetta ottaen huomioon muut mahdolliset pelaajan liikkumiseen saman seuran/seurayhteisön sisällä liittyvät säännöt. Yli-ikäisenä pelaajana pelaava kenttäpelaaja ei voi edustaa samanaikaisesti toista saman seurayhteisön juniorijoukkuetta pois lukien seuraavat poikkeukset: - Kaikissa B-nuorten sarjoissa pelaavat yli-ikäiset (s. 1998) pelaajat saavat edustaa myös oman seurayhteisönsä nuorten (oman ikäluokan) joukkuetta. - C-nuorten aluesarjatasolla pelaavat yli-ikäiset (s. 2000) pelaajat saavat edustaa myös oman seurayhteisönsä B2-nuorten joukkuetta, mikäli B2- nuorten joukkue pelaa alimmalla sarjatasolla. Mikäli seurayhteisössä ei ole B2-nuorten joukkuetta, saa pelaaja myös oman seurayhteisön B-nuorten joukkuetta, mikäli joukkue pelaa alimmalla sarjatasolla. Yli-ikäisenä pelaajana pelaava kenttäpelaaja ei voi edustaa samanaikaisesti toista pelaajaliikennesopimusseuran juniorijoukkuetta pois lukien seuraavat poikkeukset: - B- ja C-nuorten aluesarjatasolla erittäin painavista syistä seura voi hakea poikkeuslupaa pelaajalle sallia pelaaminen myös omassa ikäluokassa pelaajaliikennesopimusseurasopimuksen puitteissa. Muut kuin 1998 syntyneet yli-ikäiset kenttäpelaajat voivat kauden aikana vaihtaa joukkuetta vain yhden kerran vanhemman ja nuoremman ikäluokan välillä ainoastaan riippumatta seuranvaihdosta (ml. pelaajaliikennesopimusseurassa pelaaminen, seurayhteisön eri joukkueet). Ensimmäinen ottelu 1.1. alkaen määrittää onko siirtyminen omaan ikäluokkaan tai yli-ikäiseksi pelaajaksi tapahtunut. Yli-ikäisenä pelaava maalivahti voi edustaa samanaikaisesti myös omaa tai vanhempia ikäluokkia omassa seurayhteisössään sekä pelaajaliikennesopimuksen puitteissa Vastalauseratkaisut Vastalauseen käsittelevä elin voi vastalauseen perusteella tehdä seuraavia päätöksiä: a) Määrätä vastalauseen tehneen joukkueen voittajaksi, jolloin ottelun lopputulos on 5-0. Mikäli hyväksyttävä vastalause on voittaneen joukkueen tekemä, jää ottelun lopputulos voimaan, paitsi jos maaliero on alle viisi maalia, jolloin lopputulos on 5-0. b) Määrätä ottelun pelattavaksi uudelleen tai määrätä pistevähennys c) Hävinneen joukkueen vastalause voidaan hyväksyä ja jättää
6 lopputulos voimaan. d) Vastalauseen käsittelevä elin voi määrätä sakkoja pelaajalle, toimihenkilölle tai seuralle. e) Pelaajille ja/tai toimihenkilöille voidaan määrätä peli- ja/tai toimintakieltoja f) joukkueen sulkeminen sarjasta Pelaajahistorian mukaan Jasser Warvas on pelannut jälkeen oman ikäluokkansa HPK Mustat joukkueessa kolme (3) ottelua D1 AA-tasolla, sekä yhden ottelun HPK Oranssit joukkueessa D1 AAA-tasolla. Kilpailusääntöjen 7.16 kohdan mukaan muut kuin 1998 syntyneet yli-ikäiset kenttäpelaajat voivat kauden aikana vaihtaa joukkuetta vain yhden kerran vanhemman ja nuoremman ikäluokan välillä ainoastaan riippumatta seuranvaihdosta (ml. pelaajaliikennesopimusseurassa pelaaminen, seurayhteisön eri joukkueet). Ensimmäinen ottelu 1.1. alkaen määrittää onko siirtyminen omaan ikäluokkaan tai yli-ikäiseksi pelaajaksi tapahtunut. Yli-ikäisenä pelaava maalivahti voi edustaa samanaikaisesti myös omaa tai vanhempia ikäluokkia omassa seurayhteisössään sekä pelaajaliikennesopimuksen puitteissa. Warvas on näin ollut edustuskelvoton ottelussa D2 A-jatkosarja Rengon Syke PK 83 su Asetelman oikeudelliseen arviointiin ei vaikuta se, että Suomen Jääkiekkoliitto ry:n sähköinen järjestelmä on mahdollistanut pelaajasiirron tekemisen ja pelaajaluetteloon lisäämisen. Seuran on lähtökohtaisesti tunnettava kilpailusääntöjen sisältö ja osattava toimia niiden mukaisesti. Arvioitaessa rangaistusta tulee ensisijaisesti arvioida rikkeen vakavuutta. Pelaajien peluuttamien ilman edustusoikeutta on vakavimpia edustusoikeusrikkomuksia ja niihin tulee suhtautua vakavasti. PK 83:n vastalause hyväksytään ja vastalausemaksu palautetaan (tilinumero Parkanon Kiekko ry FI ). Yleinen käytäntö tapauksissa, joissa ottelussa peluutetaan edustuskelvotonta pelaajaa, on tuomita joukkue häviämään ottelunsa kilpailusääntöjen 9.2. kohdassa tarkoitetulla tavalla. D2 A jatkosarjan lohkon 2 ottelun Syke PK lopputulos 6-2 muutetaan 0-5:ksi. Sykkeen pelaajien edustuskelpoisuuden ja pelaajaluettelon allekirjoituksellaan vahvistaneelle Seppo Papuselle määrätään yhden (1) ottelun peli- ja toimintakielto. Sykkeelle määrätään 300 euron sakko edustuskelvottoman pelaajan peluuttamisesta.
7 Jasser Warvas on ollut edustuskelpoinen D1-ikäluokan joukkueissa, mutta ei yli-ikäisenä D2-ikäluokassa enää kauden aikana. Samalla kurinpitovaliokunta toteaa, ettei tässä tehty päätös sido kurinpitovaliokuntaa mihinkään mahdollisiin tuleviin samankaltaisista tapauksista tehtäviin päätöksiin. Tästä päätöksestä on valitusoikeus Suomen Jääkiekkoliiton valitusvaliokunnalle seitsemän (7) vuorokauden kuluessa kurinpitopäätöksen antamisesta. SJL:n liittohallituksen päätöksen mukaisesti valituksen käsittelymaksu (seuralla 500 euroa ja yksityishenkilöllä 200 euroa) palautetaan mikä valitus aiheuttaa muutoksia päätökseen. Valitusmaksu on suoritettava Suomen Jääkiekkoliiton tilille Danske Bank FI ja kuitti maksetusta maksusta on liitettävä valitukseen. Valitusvaliokunta käsittelee valitukset kahden viikon kuluessa niiden saapumisesta liittoon, ellei asianosaisten kuuleminen tai muu erityinen syy edellytä pidempää käsittelyaikaa. Valituksen tekeminen ei keskeytä tämän päätöksen toimeenpanoa vaan seurojen on toimittava tämän päätöksen mukaisesti mahdollisesta valituksesta huolimatta. SUOMEN JÄÄKIEKKOLIITTO RY Antti Aine Kurinpitovaliokunnan puheenjohtaja Juho Melaluoto Kurinpitovaliokunnan sihteeri